**PÁLYÁZATI FELHÍVÁS**

**a Polonia Węgierska (Magyarországi Lengyelek Havi Lapja)**

**főszerkesztői feladatainak ellátására**

**Benyújtási határidő:** 2017. október 31.

Az Országos Lengyel Önkormányzat pályázatot hirdet a tulajdonában álló Polonia Węgierska (Magyarországi Lengyelek Havi Lapja) főszerkesztői feladatainak ellátására.

1. **A főszerkesztő feladatai**
* a lap szerkesztésével összefüggő feladatok végrehajtása a lap eredeti céljának szem előtt tartásával: tájékoztatás elsősorban a magyarországi lengyelség életéről, másodsorban lengyelországi hírek és tudósítás a világ országaiban élő lengyelekről legalább 50 %-ban lengyel nyelven;
* a lap szakmai és nyelvi színvonalának biztosítása;
* a beérkezett kéziratok rangsorolása, megjelentetésre való előkészítése, lektoráltatása, szükség esetén fordítása;
* megfelelő színvonalú cikkek írása, ehhez kapcsolódó fényképek készítése,
* részvétel a lengyelség rendezvényein, vidéken és a fővárosban egyaránt;
* a lapkiadás anyagi hátterének a biztosítása érdekében pályázatírás és –elszámolás, költségvetés készítés, likviditás folyamatos figyelése, cikkírókkal való kapcsolattartás, velük történő szerződések előkészítése.
1. **A főszerkesztői megbízások időtartama**

A megbízás határozott időre, két évre szól, kezdete 2018. január 1. A pályázat kiírója évente értékeli a főszerkesztő tevékenységét. Próbaidőszak: 3 hónap.

1. **Pályázati feltételek**
* bölcsészettudományi egyetemi végzettség és szerkesztői gyakorlat;
* a lengyel és magyar irodalmi nyelv magas szintű ismerete;
* a magyarországi lengyelség történetének, kultúrájának és a mai életének, valamint Lengyelország és Magyarország történelmének, kultúrájának és mai életének ismerete
* a tevékenységhez szükséges számítógépes ismeret, műszaki és tipográfiai ismeretek, a kézirat előkészítésében szerzett gyakorlat;
1. **A pályázat részeként benyújtandó dokumentumok**
* a havilappal kapcsolatos elképzelések, szakmai koncepciót tartalmazó pályázati anyag;
* szakmai önéletrajz, felsőfokú végzettséget igazoló dokumentumok másolatai;
* publikációs jegyzék;
1. **A pályázat elbírálásának rendje:**

A benyújtott pályázatokat az Országos Lengyel Önkormányzat Kulturális Bizottsága értékeli.

A pályázatot az Országos Lengyel Önkormányzat Közgyűlése 2017. december 20-ig bírálja el a Kulturális Bizottság javaslata alapján.

A főszerkesztőt az Országos Lengyel Önkormányzat Közgyűlése nevezi ki.

A pályázati eljárás eredményéről a pályázók írásban tájékoztatást kapnak.

1. **A pályázat benyújtásának módja, helye és határideje:**

A pályázat beérkezésének a határideje: 2017. október 31.

A pályázatot postai úton az Országos Lengyel Önkormányzat Hivatala címére történő megküldésével (1102 Budapest, Állomás utca 10.) és elektronikus úton az olko@polonia.hu e-mail címre kell benyújtani. Kérjük a borítékon és az e-mailen feltüntetni „Pályázat a Polonia Węgierska (Magyarországi Lengyelek Havi Lapja) főszerkesztői feladatainak ellátására”.

1. **A pályázat ügyében felvilágosítást ad**

Az Országos Lengyel Önkormányzat Hivatala, telefon: (36-1/261-17-98, 36-1/260-72-98, fax: 36-1/909-28-56, e-mail: **olko@polonia.hu**

Készült: 2017. október 3.

Dr. Rónayné Słaba Ewa

elnök